Държавен вестник, бр. 110, 2025 г., стр. 71

БРОЙ  110	
Д Ъ Р Ж А В Е Н  В Е С Т Н И К 	
СТР.  71   
1. Изисквания към кандидатите  
1.1. Изисквания към кандидатите за входящо минимално образователно и/или входящо 
квалификационно равнище за придобиване на първа, втора и трета степен на професионална 
квалификация съгласно Закона за професионалното образование и обучение. 
За придобиване на първа, втора и трета степен на професионална квалификация по 
професията „Организация на автомобилния транспорт“ от Списъка на професиите за 
професионално образование и обучение, утвърден от министъра на образованието и науката 
със Заповед № РД09-2230 от 09.08.2024 г., изискванията за входящото минимално 
образователно равнище към кандидатите са: 
1.1.1. За придобиване на първа степен на професионална квалификация:  
● за лица, навършили 16 години – завършен начален етап на основно образование 
или успешно завършен курс за ограмотяване, организиран от училища в системата на 
предучилищното и училищното образование по реда на Закона за насърчаване на заетостта 
или на Закона за предучилищното и училищното образование или валидирани компетентности 
за начален етап на основно образование по чл. 167, ал. 1, т. 4 от Закона за предучилищното и 
училищното образование. 
1.1.2. За придобиване на втора степен на професионална квалификация:  
● за лица, навършили 16 години – завършен първи гимназиален етап.  
1.1.3. За придобиване на трета степен на професионална квалификация: 
● за ученици – завършено основно образование; 
● за лица, навършили 16 години – придобито право за явяване на държавни 
зрелостни изпити или завършено средно образование. 
Изискването 
за 
входящо 
квалификационно 
равнище 
при 
продължаващо 
професионално обучение за придобиване на първа, втора и трета степен на професионална 
квалификация е придобита квалификация съответно по част от професията, първа или втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
 
2. Описание на професията  
2.1. Първа степен на професионална квалификация  по професията 
Придобилият първа степен на професионална квалификация по професията 
„Организация на автомобилния транспорт“ осъществява търговски дейности в областта на 
автомобилния транспорт, като отдаване на превозни средства под наем, продажба на горива, 
смазочни материали, авточасти и други автомобилни продукти, зареждане с гориво и смазочни 
материали, почистване на пътни превозни средства.  
Изпълнява и дейности, като подготвя, излага и демонстрира пътни превозни средства 
и/или продукти за тях за продажба, отговаря на въпроси на клиентите при изпълнение на тези 
дейности. 
Придобилият първа степен на професионална квалификация по професията 
„Организация на автомобилния транспорт“ работи в предприятия с търговска дейност в 
автомобилния транспорт за продажба, зареждане и почистване на автомобили, продажба и 
зареждане на горива, смазочни масла, части и материали за автомобили или в предприятия за 
автомобилни превози. В своята дейност използва касови апарати и друго оборудване за 
регистриране на плащания, системи за зареждане на горива или смазочни материали,